《莫春过吴松垂虹用闻人伯封韵》
宋代·李洪

具区吴松同一水，季鹰英灵呼不起。
波平风静落日明，一碧青不三万里。
幻成水墨思范宽，点缀卧虹排雕栏。
曜晻枫林带烟雨，白鹤飞去何时还。
老子登临屡春晚，胸吞云梦极荒远。
鞭笞鸾凤恣遨游，几日蓬莱又清浅。
何时脍鲈平波秋，湘娥鼓瑟纖指柔。
却跨玉虹朝汗漫，谁能直钓无垂钩。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。